Šiaulių geležinkelio stotis

Šiaulių geležinkelio stotis – geležinkelio stotis šiaurės Lietuvoje, Dubijos g. 44, Šiaulių miesto pietinėje dalyje. Geležinkelio mazgas, keliai link Kužių (išsišakoja link Mažeikių ir Kretingos), Joniškio (toliau link Rygos), Radviliškio (išsišakoja link Pagėgių, Panevėžio ir Jonavos). Stoja keleiviniai traukiniai Vilnius–Klaipėda, Kaunas–Šiauliai, Klaipėda–Radviliškis ir Panevėžys–Mažeikiai.

Stoties pastatas yra kultūros paveldo objektas (unikalus Nr. ).

Istorija 

1871 m. įrengtas Liepojos–Romnų geležinkelis, o rugpjūčio 4 d. atidaryta Šiaulių geležinkelio stotis. Atidarymo ceremonijoje buvo numatyta vienu metu iš abiejų geležinkelio ruožo galų išleisti traukinius, kad jie susitiktų pusiaukelėje – Šiauliuose. 1871 m. išlikusioje nuotraukoje užfiksuotas pirmasis pro Šiaulius einantis traukinys ir tolimesniame plane – Šiaulių šv. Petro ir Pauliaus bažnyčia, užmiestinis kelias tarp Talšos ežero ir Prūdelio. Už kelio matyti miškas, priemiesčio laukai. Tai buvo III klasės geležinkelio stotis.

1916 m. nutiestas Šiaulių–Mintaujos geležinkelis, 1931 m. – Klaipėdos–Šiaulių geležinkelis.

Sovietmečiu stotyje įrengtas geležinkelio muziejus. 2021 m. stotis įtraukta į Kultūros vertybių registrą.

Šaltiniai 

 Šiaulių geležinkelio stotis (1971 m. dokumentinis trumpametražis filmas)

Šiaulių geležinkelio stotys
Lietuvos kultūros vertybės: geležinkelio stotys